Šelfas
Šelfas, arba žemyninis atabradas, kontinentinis atabradas – pasaulinio vandenyno pakraštinis ruožas, juosiantis žemynus, povandeninio žemynų pakraščio dalis. Šelfas yra nuo kranto iki 200 m gylio izobatos. Šelfas apima 7,5 % Pasaulinio vandenyno dugno. Už jo dugnas staiga gilėja, sudarydamas kontinentinį šlaitą, apimantį apie 8,5 % jūros dugno. Vietomis jis išraižytas povandeninių kanjonų. Lėkštėjančio šlaito papėdėje prasideda abisalinės dubumos. Jų gylis – 4000 m, jose yra nemažai povandeninių kalnagūbrių ir kalvagūbrių.